**Алматы қ. ҚДСБ ШЖҚ «Қалалық балалар оңалту орталығы» КМК қызметкерінің**

**ӘДЕП КОДЕКСІ**

Алматы қ.ҚДСБ ШЖҚ «Қалалық балалар оңалту орталығы» КМК қызметкерінің әдеп Кодексі (бұдан әрі-Кодекс) ШЖҚ «Қалалық балалар оңалту орталығы» КМК-да кәсіби қызметті атқару кезінде қызметкердің әдеп нормалары мен мінез-құлық қағидаттарының жиынтығын айқындайтын құжат болып табылады.

Осы Кодекс қызметкерлер, қоғам және пациент арасындағы қатынастарды айқындайды және пациенттердің құқықтарын, қадір-қасиетін, денсаулығын қамтамасыз етуге бағытталған, сондай-ақ қызметкердің өз қызметі үшін қоғам алдындағы жоғары моральдық жауапкершілігін айқындайды.

**I БӨЛІМ. ЖАЛПЫ ЕРЕЖЕЛЕР**

**1 Бап. «Қызметкер» ұғымы.**  
Осы Кодекстегі қызметкер деп пациенттерге қалпына келтіру және медициналық оңалту емін көрсетуге қатысатын қызметкерлер деп білеміз.

**2 Бап. Кәсіби қызметтің мақсаты.**Қызметкердің кәсіби қызметінің мақсаты-пациентті оңалту, оның денсаулығын сақтау бойынша іс-шаралар жүргізу, сапалы медициналық және педагогикалық көмек көрсету.

**3 Бап. Қызметтің ұстанымдары.**  
Қызметкер өз қызметінде азаматтардың денсаулық сақтау мен медициналық көмекке, білім мен оқытуға құқықтары, гуманизм мен мейірімділік қағидаттарына қатысты Қазақстан Республикасының заңнамасын басшылыққа алады.

Қызметкер көрсетілетін көмектің сапасын барынша жоғары деңгейде қамтамасыз ету үшін өзінің біліктілігі мен құзыреттілігіне сәйкес барлық күш-жігерін жұмсауға тиіс.

Қызметкер кез-келген пациентке жынысына, жасына, нәсіліне және ұлтына, тұрғылықты жеріне, әлеуметтік мәртебесіне, діни және саяси сенімдеріне қарамастан көмек көрсетуге міндетті.

Қызметкер өзінің кәсіби білімі мен дағдыларын, іскерлігі мен ой-өрісін үнемі жетілдіріп отыруы керек.

Қызметкер қолда бар ресурстар шегінде өзінің біліктілігіне, лауазымдық нұсқаулықтарына және қызметтік міндеттеріне сәйкес сапалы және қауіпсіз оңалту көмегін қамтамасыз етуге моральдық жағынан да жауапты болады.

Қызметкердің ШЖҚ «Қалалық балалар оңалту орталығы» КМК орнының тазалығын сақтау, әріптестерінің де, өзінің де қателіктерін әділ талдау моральдық міндеті болып табылады. Абыройсыз және біліксіз әріптестердің, сондай-ақ әртүрлі кәсіби емес қызметкерлердің пациент денсаулығына зиян келтіретін тәжірибесіне кедергі жасау.

Қоғамдық іс-шараларды, әсіресе салауатты өмір салтын насихаттайтын шараларды қолдау және белсенді атсалысу.

**4 Бап. Қызметкердің жасауға болмайтын әрекеттері.**  
Қызметкердің білімі мен жағдайын теріс пайдалану оның кәсіби қызметіне сәйкес келмейді.

Қызметкер құқылы емес:

- өз білімі мен мүмкіндіктерін адамгершілікке жатпайтын мақсаттарда пайдалануға;

- егер жеткілікті негіздер болмаса медициналық немесе педагогикалық шараларды қолдануға немесе олардан бас тартуға;

- пациентті жазалау мақсатында, сондай-ақ үшінші тұлғалардың мүддесі үшін медициналық немесе педагогикалық әсер ету әдістерін қолдануға;

- пациентке өзінің философиялық, діни және саяси көзқарастарын қыстырмалауға;

- пациентке қасақана да, немқұрайлылықпен де физикалық, моральдық немесе материалдық залал келтіруге және осындай залал келтіретін үшінші тұлғалардың іс-әрекеттеріне немқұрайлы қарауға.

Қызметкердің жеке көзқарасы және басқа да кәсіби емес себептер пациенттерді оңалтуға әсер етпеуі керек.

Пациенттерден сыйлық алу мен пациенттерге сыйлық беру өте орынсыз, өйткені сыйлықтар бермейтін немесе сыйлық алмайтын пациенттер өздеріне аз қамқорлық көрсететіндей әсер қалдыруы мүмкін. Сыйлықтар қызмет көрсеткені үшін берілмеуі немесе алынбауы тиіс. Қолма-қол ақша немесе бағалы сый түріндегі сыйлықтарды да алуға тыйым салынады.

Қызметкер өзінің жағдайын, пациенттің эмоционалды жай-күйін пайдаланып, бопсалау жіне пара алуға құқығы жоқ.

Лауазымдық міндеттерін орындау кезінде қызметкер байсалды болуы керек және оларға тұрақты тәуелділікті тудыратын кез-келген құралдардың әсеріне беруілмеуі керек.

**II БӨЛІМ. ҚЫЗМЕТКЕР МЕН ПАЦИЕНТТІҢ ӨЗАРА ҚАРЫМ-ҚАТЫНАСЫ**

**5 Бап. Пациенттің ар-намысы мен қадір-қасиетін құрметтеу.**Қызметкер пациенттің ар-намысы мен қадір-қасиетін құрметтеуі керек, оған және оның жақындарына ықыласпен қарап және шыдамдылық танытуы керек.

Науқасқа дөрекі және адамгершілікке жатпайтын көзқарас, оның адамдық қадір-қасиетін қорлау, сондай-ақ пациенттердің кез келгеніне басымдық көрсету немесе қызметкердің пациенттерді бірінен бірін артық көруі немесе жақтырмауына жол берілмейді.

**6 Бап. Оңалту көмегін көрсету шарттары.**

Қызметкер оңалту көмегін науқастың бостандығы мен қадір-қасиетінің мүмкіндігінше қысылып ұялмайтын жағдайында көрсетуі керек.

**7 Бап. Кәсіби құпия.**

Пациент қызметкердің барлық медициналық және өзіне сеніп тапсырылған жеке ақпаратын құпия ұстайтынына сенуге құқылы. Қызметкер оңалту көмегіне жүгіну фактісін қоса алғанда, оңалту көрсету барысында алынған мәліметтерді пациенттің немесе оның заңды өкілінің рұқсатынсыз жария етуге құқығы жоқ. Қызметкер кәсіби құпияны ашуға кедергі келтіретін шаралар қабылдауы керек. Кәсіби құпияны жария етуге Қазақстан Республикасының заңнамасында көзделген жағдайларда ғана жол беріледі.

**8 Бап. Қызметкерді таңдау.**  
Қызметкер өзінің одан әрі оңалту емін басқа маманға сеніп тапсыруға шешім қабылдаған пациентке кедергі жасауға құқығы жоқ.

Қызметкер пациентпен жұмыс істеуден келесі жағдайларда бас тарта алады және оны басқа маманға жібереді:

-егер өзін жеткілікті құзыретті сезінбесе және тиісті көмек көрсету үшін қажетті техникалық мүмкіндіктері болмаса;

-егер оңалту тұрғысынан пациентпен немесе оның туыстарымен қайшылықтар болса.

**III Бөлім. ҚЫЗМЕТКЕРЛЕРДІҢ ҚАРЫМ-ҚАТЫНАСЫ**

**9 Бап. Әріптестер арасындағы өзара қарым-қатынас.**  
Қызметкерлер арасындағы қарым-қатынас өзара сыйластыққа, сенімге негізделуі және пациенттің мүдделерін сақтаумен ерекшеленуі керек.

Әріптестермен қарым-қатынаста қызметкер адал, әділ, мейірімді, әдепті болып, олардың білімі мен тәжірибесіне құрметпен қарауы керек, сондай-ақ оларға өз тәжірибесі мен білімін риясыз беруге дайын болуы керек.

Әріптеске қатысты сын дәлелді және қорлайтын сипатта болмауы керек. Кәсіби іс-әрекеттер сынға ұшырауы мүмкін, бірақ әріптестердің жеке басы емес. Әріптестердің беделін түсіру арқылы өз беделіңізді нығайтуға тырысуға жол берілмейді. Қызметкердің пациенттер мен олардың туыстарының көзінше әріптестері мен олардың жұмысы туралы жағымсыз сөздер айтуға құқығы жоқ.

**IV БӨЛІМ. ӘДЕП КОДЕКСІНІҢ ҚОЛДАНЫЛУ ШЕГІ, ОНЫ БҰЗҒАНЫ ҮШІН ЖАУАПКЕРШІЛІК, ОНЫ ҚАЙТА ҚАРАУ ТӘРТІБІ**

**10 Бап. Әдеп кодексінің қолданылуы.**Осы Кодекс ШЖҚ «Қалалық балалар оңалту орталығы» КМК –да қолданылады, және барлық қызметкерлер үшін міндетті күшке ие.

**11 Бап. Қызыметкер жауапкершілігі.**  
Кәсіби этиканы бұзғаны үшін жауапкершілік дәрежесін ШЖҚ «Қалалық балалар оңалту орталығы» КМК құрылымдық бөлімшелерінің бірінші басшысы мен басшылары қатарынан арнайы құрылған комиссия айқындайды.

Егер әдеп нормаларын бұзу бір мезгілде құқықтық нормаларды қозғайтын болса, қызметкер Қазақстан Республикасының заңнамасына сәйкес жауапты болады.

**12 Бап. Әдеп кодексін қайта қарау және түсіндіру.**Осы Кодекстің жекелеген ережелерін қайта қарауды және түсіндіруді ШЖҚ «Қалалық балалар оңалту орталығы» КМК қызметкерлері Жұмысшылар активінің ұсыныстарын ескере отырып, арнайы құрылған комиссия жүзеге асырады.